Singura ţară fără selecţioner la Euro 2020. Antrenorul riscă să ajungă la închisoare.
Ţara Galilor este singura echipă naţională de la Euro 2020 care nu are selecţioner. Ryan Giggs a fost suspendat în urma acuzaţiilor de agresiune asupra a două femei. Fostul jucător al lui Manchester United riscă să ajungă în spatele gratiilor.
Ţara Galilor este singura echipă, dintre cele 24 care participă la Euro 2020, care nu va conta pe selecţionerul său la turneul final.Ryan Giggs, fostul jucător legendar de la Manchester United, cel care este în acte selecţionerul Ţării Galilor, are probleme cu legea. Mai exact, antrenorul în vârstă de 47 de ani este acuzat de agresiune asupra a două femei, motiv pentru care a fost şi suspendat din funcţia pe care o ocupa la echipa naţională.În cazul în care Giggs va fi găsit vinovat, el riscă să ajungă la închisoare, pedeapsa maximă în cazul său fiind o condamnare de şase luni.În locul lui Giggs, Robert Page este cel care îi va conduce pe Bale şi compania la Campionatul European.